Eelnõu

	NARVA LINNAVOLIKOGU

 MÄÄRUS

	Narva linn
	                                  ___.___.2006 nr        

	Narva Keskraamatukogu 

kasutamise eeskiri

	 

	Vastavalt Kohaliku omavalitsuse korralduse seaduse § 22 lõike 1 punktile 37 ning Rahvaraamatukogu seaduse § 16


1. Üldsätted
1.1 Käesolev eeskiri kehtib Narva Keskraamatukogu (edaspidi raamatukogu) kõikides osakondades ja haruraamatukogudes.

1.2 Raamatukogu teenuseid võivad kasutada kõik, välja arvatud lugejad, kellelt see õigus on ajutiselt ära võetud.

1.3 Raamatukogu põhiteenusteks on teavikute kasutamine kohapeal ja kojulaenutus. Põhiteenused on tasuta.

1.4 Eriteenused (valguskoopiad, arvutil väljatrükk jne) on tasulised. Tasuliste teenuste hinnakirja kinnitab Narva Linnavalitsus.
2. Lugejaks registreerimine

2.1 Lugejaks registreerimisel tuleb esitada isikukoodi ja fotoga dokument.

2.2 Lugejaks registreerija peab tutvuma käesoleva eeskirjaga ja kinnitama seda oma allkirjaga lugejakaardil.

2.3 Alla 14-aastased lapsed registreeritakse lapsevanema või hooldaja kirjalikul nõusolekul.

2.4 Lugeja saab lugejapileti või elektroonilise lugejakaarti (edaspidi lugejakaart). Lugejakaart on tasuline. Tasu makstakse vastavalt Narva Linnavalitsuse poolt kinnitatud Narva Keskraamatukogu tasuliste teenuste hinnakirjale. Paljulapseliste perede (pered, kus on vähemalt 3 last) lastele on lugejakaart tasuta.
2.5 Varastatud lugejapilet asendatakse tasuta, lugejakaart esmase kaardi hinnaga - politsei poolt väljastatud tõendi esitamisel.

2.6 Lugejapileti (lugejakaarti) edasiandmine teistele isikutele kasutamiseks on keelatud.

2.7 Kord aastas kontrollitakse lugejate andmete õigsust.

3. Teavikute laenutamine

3.1 Lugejat teenindatakse lugejapileti (lugejakaardi) esitamisel.

3.2 Lugeja võib koju laenutada kuni 6 teavikut tähtajaga 21 päeva.

3.3 Uudiskirjandust ja lugejate poolt enamnõutavaid teavikuid võib raamatukogu laenutada lühemaks ajaks kui 21 päevaks.

3.4 Arvutiteeninduseta raamatukogus lugeja kinnitab iga teaviku laenutamist oma allkirjaga (välja arvatud lapsed kuni 6. klassini).

3.5 Tagastamistähtaega võib pikendada raamatukoguhoidja nõusolekul (ka telefoni või e-maili teel) kui teavikut ei vaja teised lugejad.

3.6 Tagastamistähtaja ületamisel võetakse viivist. Viivise suurus kinnitab Narva Linnavalitsus Narva Keskraamatukogu tasuliste teenuste hinnakirjaga. Enne viivise tasumist uusi teavikuid lugejale ei laenutata. Viivise piirsumma on 50 krooni. Iga kuu esimene esmaspäev on viivisevaba.

3.7 Tagastamistähtaja ületamisest võib raamatukoguhoidja lugejat teavitada telefoni või posti teel. Kulud tasub lugeja.

3.8 Raamatukogus puuduvaid teavikke tellitakse lugeja soovil ja kulul raamatukogudevahelise laenutuse (RVL) kaudu.

3.9 Lugemissaali ja RVL kaudu tellitud teavikke võib kasutada ainult kohapeal.

4. Lugeja kohustused

4.1 Lugeja peab heaperemehelikult kasutama raamatukogu vara.

4.2 Lugeja peab hoolikalt hoidma raamatukogu teavikke ja tagastama nad tähtajaks.

4.3 Teaviku laenutamisel peab lugeja kontrollima selle korrasolekut. Rikutud teavikust tuleb teavitada raamatukoguhoidjat.

4.4 Teaviku kaotamise või rikkumise korral tuleb lugejal see asendada sama või raamatukoguhoidjaga kooskõlastades samaväärsega või:

a) tasuda teaviku hind 10-kordses väärtuses;

b) kuni 1992. aasta ilmunud teaviku eest tasuma 40 krooni.
Kuni 16.a. lapse tekitatud kahju hüvitab lapsevanem või hooldaja.

4.5 Oma lugejaandmete muutusest on lugeja kohustatud raamatukogu teavitama.

5. Sisekord

5.1 Üleriided ja kotid, mis on suuremad kui formaat A4, tuleb jätta garderoobi.

5.2 Ei teenindata avaliku korda rikkuvaid lugejad.

5.3 Ei teenindata inimesi, kes häirivad teisi raamatukogu lugejaid.

5.4 Käesoleva eeskirja rikkumisel võib raamatukogu direktor (asedirektor) lugejalt võtta raamatukogu kasutamise õiguse kuni aastaks. Vastav märkus tehakse lugejate andmebaasi laenutuskaardile.
6. Rakendussätted

6.1    Määrus jõustub seadusega sätestatud korras.      
Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks määruse „Narva Keskraamatukogu kasutamise eeskiri” eelnõu.

2. Volitada                                                 antud küsimus ette kandma Narva Linnavolikogus.

Õiend
 

Vastavalt Kohaliku omavalitsuse korralduse seaduse § 22 lõike 1 punktile 37 ning Rahvaraamatukogu seaduse § 16

Narva Linnavalitsuse Kultuuriosakond valmistas ette käesoleva määruse „Narva Keskraamatukogu kasutamise eeskiri” eelnõu. Käesoleval ajal Narva Keskraamatukogus ei ole olemas kinnitatud kasutamise eeskirja. Kuid vastavalt Rahvaraamatukogu seaduse § 16 raamatukogu teeninduse korraldus, lugejate õigused ja kohustused kehtestatakse kohaliku omavalitsuse volikogu kinnitatud raamatukogu kasutamise eeskirjas, mis tehakse teatavaks igale lugejale. Selle puuduse kõrvaldamiseks Narva Keskraamatukogu poolt on töötatud välja antud asutuse kasutamise eeskiri, mis on vaadatud läbi Narva Keskraamatukogu nõukogu poolt ning kiidetud heaks.
Seoses sellega Narva Linnavalitsuse Kultuuriosakond palub võtta vastu otsust Narva Linnavalitsuse istungil ettevalmistatud määruse eelnõu suunamiseks Narva Linnavolikogusse.  

